INSTRUKS FOR REDAKTØREN FOR BLINDERNÅRET

*(Stillingens varighet og godtgjørelse)*

1. Stillingen som redaktør for Blindernåret lyses mot slutten av vårsemesteret, og trer i kraft fra første innflyttingsdag høstsemesteret. Stillingen varer ett år, og belønnes med dugnadsfri. Det er en måneds gjensidig oppsigelsesfrist.

*(Redaktørens oppgave)*

1. Redaktøren har ansvaret for å samle inn nødvendige taler, beretninger, bilder, og annet relevant fra inneværende år. Redaktøren har også ansvaret for at Blindernåret blir gitt ut semesteret etter det året det omhandler. Dersom fristen ikke holdes vil ikke Blindernåret komme på trykk.

*(Stillinger under redaktøren)*

1. Redaktøren kan velge å ansette en fotograf dersom dette ansees nødvendig. Fotografen kan innvilges en dugnad fri mot dette arbeidet. Redaktøren kan også ansette flere, men disse innvilges ikke dugnadsfri.

*(Innhold i Blindernåret)*

1. Blindernåret skal som et minimum inneholde beretning fra husfar, beretning fra daglig leder, beretning fra kollegiet og matrikkel over Beboere dette året. I tillegg til dette burde Blindernåret inneholde utdrag fra småfuglenes tale, bæretning fra bukkekollegiet dersom det har vært bukkeball, beretninger fra UKA dersom det har vært UKA dette året, beretninger fra foreningen og øvrige aktive foreninger ved Bruket, og generelt andre taler eller artikler fra dette året.

*(Matrikkel)*

1. Den bakerste delen av Blindernåret skal inneholde en matrikkel over alle beboere som har på Bruket inneværende år. Administrasjonen skal utlevere informasjon om navn, opprinnelig bosted, fødselsdato, antall semester og studie. Bilder til matrikkelen må enten overleveres av Beboeren det selv gjelder, eller redaksjonen for Blindernåret må selv ha tatt dette. Beboerene skal selv oppgi hvilke verv de har hatt. Utover dette står redaktøren fritt til å supplementere matrikkelen med relevant informasjon, så lenge det er gitt i samtykke av personen det gjelder.

*(Rapporteringsplikt)*

1. Redaktøren skal føre en dialog med Kollegiet gjennom hele året, og snarest underrette Kollegiet dersom det oppstår forsinkelser eller andre hendelser som gjør at Blindernåret ikke kommer ut til tiden.

*(Oppsigelsesgrunn)*

1. Om arbeidet med Blindernåret fremviser svært liten progress over lang tid, om rapporteringsplikten blir brutt, eller Kollegiet vurderer det som lite sannsynlig at Blindernåret blir ferdig innen fristen, kan dette være oppsigelsesgrunn.

*(Beregning av dugnadsfri for redaktøren)*

1. Redaktøren innvilges som hovedregel fire dugnader fri for stillingen. Dette skal lønne stillingen for ett år. Dersom redaktøren avskjediges før dette, ilegges redaktøren en dugnad dersom redaktøren har sittet under ¾ år, to dugnader dersom redaktøren har sittet under et halvt år osv.

Vedtatt av Kollegiet 01.01.11